|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 399 Αθήνα, 15/04/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει τον εκβιασμό της διοίκησης του τηλεοπτικού σταθμού ALPHA προς τους εργαζόμενούς του. Δεν τους αναγνωρίζει το δικαίωμα να συμμετάσχουν σε στάση εργασίας που έχει προκηρύξει η Ομοσπονδία τους.

Από τη μία πλευρά παρακολουθούμε ραδιοφωνικούς και τηλεοπτικούς σταθμούς να προχωρούν σε αναστολή συμβάσεων ως πληττόμενες επιχειρήσεις (!) και από την άλλη να εφαρμόζουν όλη τη γκάμα των αντεργατικών νόμων που τους παρέχει η κυβέρνηση. Μάλιστα τώρα απειλούν και με απολύσεις.

Το ΕΚΑ στηρίζει τον αγώνα των εργαζομένων στον τηλεοπτικό σταθμό ALPHA, αλλά και τους εργαζόμενους σε όλα τα Μέσα Μαζικής Ενημέρωσης, και απαιτεί να σεβαστούν όλοι την ανάγκη να παραμείνουμε όλοι όρθιοι και υγιείς.

**Το Δ.Σ.**